Erkolanas
Erkolanas (it. Ercolano) – miestas Italijoje, Kampanijoje, Neapolio provincijoje. Jis yra Vezuvijaus vakarinėje papėdėje, prie Neapolio įlankos, į pietryčius nuo Neapolio. Viduramžių Resina buvo pastatyta ant Vezuvijaus išsiveržimo 79 m. liekanų, kurios užklojo Herkulaniumą, davusį miestui pavadinimą. Dabartinis miestas yra kurortas, iš kur vykstama į atkastą Herkulaniumą ar autobusu į Vezuvijų. Mieste gaminama oda, stiklas, vynas Lacryma Christi.